শেষ করব কিউবার বিপ্লবী নেতা ফিদেল ক্যাস্ত্রোর সাম্প্রতিক একটা উদাহরণ দিয়ে, যা থেকে অন্তত একটা বিষয় স্পষ্ট হয়, একজন রাজনৈতিক নেতার আদর্শ কেমন হওয়া চাই, তিনি যে আদর্শেই বিশ্বাসী হোন না কেন। দীর্ঘ ৮৮ বছর পর বিশ্বের পরাক্রমশালী ও সাম্রাজ্যবাদী শক্তির আধার মার্কিন মুল্লুকের প্রেসিডেন্ট বারাক ওবামা কত আশা নিয়ে নতুন দিনের সূচনা করতে গিয়েছিলেন কিউবাতে। কিন্তু নতুন দিন কি সূচিত হলো? পুঁজিবাদের দুয়ার উন্মুক্ত করার মধ্য দিয়ে কিউবায় যে ওবামা নব্য সাম্রাজ্যবাদের বীজ বপন করতে গিয়েছিলেন, আর কেউ এতটা গভীরভাবে না ভাবলেও ভেবেছেন কিউবার প্রকৃত নেতা ফিদেল ক্যাস্ত্রো।